b'\n_START_ARTICLE_\nFotopopierius\n_START_PARAGRAPH_\nFotopopierius\xc2\xa0\xe2\x80\x93 nepermatoma, lanksti med\xc5\xbeiaga, skirta pozityviniams vaizdams gauti._NEWLINE_Priklausomai nuo fotografavimo proceso, fotopopieri\xc5\xb3 galima vadinti \xc5\xa1viesai jautria med\xc5\xbeiaga arba specialiu popierium, skirtu nuotrauk\xc5\xb3 spausdinimui.\n_START_SECTION_\nFotopopierius\xc2\xa0\xe2\x80\x93 \xc5\xa1viesai jautri med\xc5\xbeiaga\n_START_PARAGRAPH_\nFotopopierius naudojamas tradicin\xc4\x97je fotografijoje yra padengtas \xc5\xa1viesai jautria emulsija._NEWLINE_Fotopopierius paprastai yra eksponuojamas i\xc5\xa1 negatyvo (fotojuosta, fotoplok\xc5\xa1tel\xc4\x97) naudojant fotodidintuv\xc4\x85 arba kontaktinio spausdinimo b\xc5\xabdu. Paveiktoje \xc5\xa1viesos emulsijoje vyksta chemin\xc4\x97s reakcijos ir susiformuoja nematomas vaizdas, kuris i\xc5\xa1ry\xc5\xa1k\xc4\x97ja atliekant tolimesn\xc4\xaf chemin\xc4\xaf apdirbim\xc4\x85 (ry\xc5\xa1kinimas, fiksavimas)._NEWLINE_Efektyvusis fotopopieriaus jautrumas yra de\xc5\xa1imtis kart\xc5\xb3 ma\xc5\xbeesnis nei fotojuost\xc5\xb3 ir sudaro vienetus ir vienet\xc5\xb3 dalis pagal GOST. Tipiniai i\xc5\xa1laikymai spausdinant\xc2\xa0\xe2\x80\x93 minut\xc4\x97s ar sekund\xc4\x97s, o juostos eksponavimo laikas\xc2\xa0\xe2\x80\x93 de\xc5\xa1imtosios ir \xc5\xa1imtosios sekund\xc4\x97s dalys.\n_START_SECTION_\nFotopopieriaus klasifikavimas\n_START_PARAGRAPH_\nFotopopierius gali b\xc5\xabti skirtas tiek spalvotai, tiek juodai baltai fotografijai.\n_START_SECTION_\nPavir\xc5\xa1iaus fakt\xc5\xabra\n_START_PARAGRAPH_\nFotopopierius gaminamas matiniu, blizgiu ir \xc4\xafspaudiniu pavir\xc5\xa1iumi. Blizgus pavir\xc5\xa1ius gaunamas j\xc4\xaf blizginant po vis\xc5\xb3 chemini\xc5\xb3 proced\xc5\xabr\xc5\xb3.\n_START_SECTION_\nSpausdintuv\xc5\xb3 fotopopierius\n_START_PARAGRAPH_\nSpausdintuv\xc5\xb3 fotopopierius\xc2\xa0\xe2\x80\x93 specialus popierius skirtas spausdinti skaitmenin\xc4\x97s fotografijos vaizdus ra\xc5\xa1aliniais ir lazeriniais spausdintuvais. Nuo paprasto popieriaus skiriasi grie\xc5\xbetai nustatytomis spalvin\xc4\x97mis ir mechanin\xc4\x97mis (\xc4\xafg\xc4\x97rio, da\xc5\xbe\xc5\xb3 i\xc5\xa1siliejimo) savyb\xc4\x97mis._NEWLINE_Taip pat galima i\xc5\xa1skirti \xc5\xa1ilumai jautr\xc5\xb3 popieri\xc5\xb3 skirt\xc4\x85 faksimiliniams aparatams.'